钦定古今图书集成/理学汇编/学行典/第243卷 > 王友松
## 钦定古今图书集成/理学汇编/学行典/第243卷 > 王友松

按《无为州志》：“王友松，素行醇谨，兼工济人术，病者投
以剂，罔不活，未尝责其报。嘉靖辛亥年，岁将尽矣，夜
行偶蹋一物，检之归，则人所遗金也。翌午，有朱姓者，
自言系鬻产之价，友松审实归之，人有‘赠以拾金还
主非图报，施药授人不问钱’之句。曾于除夜坐小恙，
召子兆麟曰：‘汝谒神须遵微路，值危难者救之。趣之’”
行。至郭家港，见庐有被火，其家正鼾齁，疾呼邻人起，
共扑灭之，终不言。隐于壶，不求闻达，寿八十而终。子
兆麟世其业。孙名振，中丁卯乡荐。